сертификат, издаден в съответствие с Регламент (ЕО) No 2096/2005 към датата на влизане в сила на настоящия регламент, се счита, че притежават сертификат, издаден в съответствие с настоящия регламент.
 2. Заявителите за сертификат за доставчик на аеронавигационно обслужване, които са подали заявлението си преди датата на влизане в сила на настоящия регламент, и на които не е бил вече издаден сертификат към тази дата, трябва да покажат съответствие с разпоредбите на настоящия регламент преди издаването на сертификата.
 3. Когато организации, за които в съответствие с член 3 компетентен орган ще бъде Агенцията, са подали заявление пред национален орган за надзор на държава-членка за издаване на сертификат преди влизането в сила на настоящия регламент, националният орган за надзор трябва да завърши процеса на сертифициране при координиране с Агенцията и при издаването на сертификата да прехвърли досието на Агенцията.
 Член 12
 Отмяна
 Регламент (ЕО) No 2096/2005 се отменя.
 Член 13
 Изменение на Регламент (ЕО) No 482/2008
 Регламент (ЕО) No 482/2008 се изменя, както следва:
 1.
 в член 4, параграф 5 позоваването на „Регламент (ЕО) No 2096/2005“ се заменя с позоваване на „Регламент за изпълнение (ЕС) No 1035/2011 на Комисията (12);
 2.
 член 6 се заличава;
 3.
 в приложение I, в точки 1 и 2 позоваването на „Регламент (ЕО) No 2096/2005“ се заменя с позоваване на „Регламент за изпълнение (ЕС) No 1035/2011“.
 Член 14
 Изменение на Регламент (ЕС) No 691/2010
 В Регламент (ЕС) No 691/2010 член 25 се заличава.
 Член 15
 Влизане в сила
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 17 октомври 2011 година.
 За Комисията
 Председател
 José Manuel BARROSO
 (1) ОВ L 96, 31.3.2004 г., стр. 10.
 (2) ОВ L 79, 19.3.2008 г., стр. 1.
 (3) ОВ L 96, 31.3.2004 г., стр. 1.
 (4) ОВ L 335, 21.12.2005 г., стр. 13.
 (5) ОВ L 295, 12.11.2010 г., стр. 35.
 (6) ОВ L 167, 4.7.2003 г., стр. 23.
 (7) ОВ L 96, 31.3.2004 г., стр. 20.
 (8) ОВ L 185, 15.7.2011 г., стр. 1.
 (9) ОВ L 141, 31.5.2008 г., стр. 5.
 (10) ОВ L 201, 3.8.2010 г., стр. 1.
 (11) Вж. стр. 15 от настоящия брой на Официален вестник.
 (12) ОВ L 271, 18.10.2011 г., стр. 23.“
 ПРИЛОЖЕНИЕ I
 Общи изисквания за предоставяне на аеронавигационно обслужване
 1. ТЕХНИЧЕСКА И ОПЕРАТИВНА КОМПЕТЕНТНОСТ И ВЪЗМОЖНОСТИ
 Доставчиците на аеронавигационно обслужване трябва да бъдат в състояние да предоставят своите услуги по безопасен, ефективен, непрекъснат и устойчив начин, съответстващ на разумно ниво на общо търсене за дадено въздушно пространство. За тази цел те поддържат адекватен технически и оперативен капацитет и експертни знания.
 2. ОРГАНИЗАЦИОННА СТРУКТУРА И УПРАВЛЕНИЕ
 2.1. Организационна структура
 Доставчиците на аеронавигационно обслужване създават и управляват своята организация в съответствие със структура, която подпомага безопасното, ефективно и непрекъснато осигуряване на аеронавигационно обслужване.
 В организационната структура се определят:
 а)
 пълномощията, задълженията и отговорностите на назначените длъжностни лица и по-специално на управленския персонал, който отговаря за функциите, свързани с